CITES

Convention on International Trade in Endangered Species of Wild Fauna and Flora (“Konvenshon riba Komersio Internashonal di Espesienan den peliger di Ekstinshon di Founa i Flora Salvahe"), abreviá CITES ta un tratado internashonal.  E meta prinsipal di e tratado ta sigura ku komersio internashonal di animal i mata salvahe no ta pone nan eksistensia den peliger. Esaki ta wòrdu hasi pa medio di un sistema di permiso di importashon i (re)eksportashon. 

E tratado ta data di 1973 i a bai na vigor na 1975. Te ku 2016 el a wòrdu ratifiká pa 183 pais. Den e tratado tin reglanan stipulá pa protehá alrededor di 5.800 espesie di animal i 30.000 espesie di mata. Pa e espesienan aki a traha tres lista komo anekso, indikando nan nivel di protekshon.Leave no trace, Tread lightly, Ramsar-verdrag en CITES-verdrag, Uniek Curaçao Nan ta:

 Lista I: espesie ku ta menasá ku ekstinshon i pues no por tuma for di naturalesa pa eksportashon. Algun ehèmpel: bayena i dòlfein, olifanti, rinoceronte, hopi espesie di makaku, tiger, hopi espesie di lora, turtuga, lagadishi, Agave parviflora, Aloe rauhii, i Vanda coerulea.
 Lista II: espesie por wòrdu eksportá solamente si un pèrmit di CITES a wòrdu emití. Esaki ta inkluí, por ehèmpel, hopi espesie di predadó i krokodel, tur kolebra gigante, vários molusko, hopi espesie di koral, i e sukulentenan Didierea madagascariensis i Didierea trollii di Madagascar. Sientífikonan ta evaluando kontinuamente si ainda por emití pèrmitnan. 
 Lista III: espesie ku nan eksportashon ta wòrdu monitoriá dor di e pais kaminda e espesie tin presensia i ta pidi asistensia di otro paisnan.

No solamente e animalnan bibu i matanan di e espesie designá ta wòrdu protehá, pero tambe produktonan manera webu, pluma, rais òf (eskulturanan di) palu ta wòrdu protehá. 

CITES ta aplikabel solamente pa e trafikashon (internashonal) di espesienan protehá, no pa protekshon lokal. Paisnan ku ta parti di e tratado di CITES ta obligá pa implementá legislashon nashonal ku ta protehá espesienan salvahe protehá. 

Dor ku e listanan anekso di CITES ta referi solamente na espesienan den peliger di trafikashon, hopi biaha e listanan aki no ta korespondé ku e Lista Kòrá di IUCN. Pues, un espesie (krítikamente) menasá ku ekstinshon no nesesariamente ta un espesie (striktamente) protehá.

 CITES na Karibe Hulandes 
Reino Hulandes ta forma parti di e Konvenio di CITES, i e tratado ta aplikabel tambe na Karibe Hulandes: Aruba, Kòrsou, Boneiru, Sint Maarten, Sint Eustatius, i Saba.
Kada isla tin su propio base legal pa implementá e obligashonnan di CITES, ku ta inkluí kontrol riba (re)eksportashon i importashon di espesie protehá manera koral, reptil, orkidia, i otro. Ku e implementashon di CITES a pone fin na e kontrabanda di animal i mata, partikularmente para i kueru di reptil, for di Venezuela i Colombia via Aruba i Kòrsou. 

Aruba ta forma parti di e Konvenio di CITES desde dia 29 di mart 1995. E Departamento di Naturalesa i Medio Ambiente (DNM) ta e outoridat nashonal pa implementashon i monitor. Eksportashon di ophetonan protehá, manera koral, karkó (Lobatus gigas, antes Strombus gigas) i sierto mata salvahe ta prohibí òf suheto na reglanan strikto.

Desde dia 30 di novèmber 1999 Antias Hulandes, forma tempu ei pa e sinku otro islanan di Karibe Hulandes, a implementá e Konvenio di CITES. Na Kòrsou, e kuerpo enkargá pa su implementashon ta e Ministerio di Salubridat, Medio Ambiente i Naturalesa. E pais tambe a prohibí eksportashon di varios produkto di orígen natural, inklusivo di koral i karkó.

Den 2010, "Wet grondslagen natuurbeheer & -bescherming BES"Wet grondslagen natuurbeheer & -bescherming BES a kuminsa reglá implementashon di CITES den Boneiru, Sint Eustatius i Saba. E lei aki ta stipulá prohibishon di eksportashon di animal i mata protehá bibu of morto, inkluso pa Hulanda, sin permiso ofisial.Hasi negoshi ku espesienan ku ta kore peliger di ekstinshon (CITES), RCN Koral i karkó ta protehá striktamente. Den Hulanda Karibense tin kasi 200 espesie ku ta menshoná riba e listanan I òf II di CITES. 

E tabla aki bou ta duna un resumen di e leinan lokal, outoridatnan ku ta otorgá pèrmit i entidatnan ku ta enkargá pa hasi kontrol i enforsa e leinan riba kada isla. Den varios kaso eksportashon sin pèrmit ta prohibí, i violashon di e reglanan aki por kondusí na but i/òf persekushon penal.

+ Implementashon di CITES den Karibe Hulandes Isla  Leinan CITES lokal  Outoridat pa pèrmit  Kuerpo di kontrol i enforsamentu  Nota   * Lv Natuurbescherming (2007) * Landsbesluit CITES Departamento di Naturalesa y Ambiente (DNM)  Duana, KPA, DNM  Leinan nashonal ta regulá exportashon di espesie protehá, inkluyendo koral.   * Lv Grondslagen Natuurbeheer & -bescherming (1998) * Uitvoeringsbesluit CITES  Departamento di Maneho Ambiental  Duana, polis  Exportashon di flora i founa protehá ta regulá; koral no por eksportá sin pèrmit.   * Wet natuurbeheer & -bescherming BES (2010)  * Besluit uitvoering CITES BES LVV Bonaire ku Servisio di Reino Hulanda Karibense (RCN)   RCN, duana, polis  Varios espesie ta bou di protekshon; eksportashon di espesienan riba lista ta eksigí pèrmit. 25px|border Saba  Saba Conservation Foundation (SCF) ku RCN  SCF, duana, polis  Espesie marino den protekshon spesial; eksportashon pa investigashon eksigí pèrmit. 25px|border Sint Eustatius  STENAPA ku RCN  STENAPA, duana  Flora i founa protehá; eksportashon ta eksigí pèrmit.   * National Decree to Implement CITES Obligations under the Kingdom Charter  Nature Foundation Sint Maarten  Duana, polis, Nature Foundation  Pèrmit ta nesesario; enforsamentu ta den desaroyo.

 Espesie protehá den Karibe Hulandes 
Den Karibe Hulandes, hopi di e siguiente gruponan di organismo ta protehá bou di CITES:
 Koral (p.e. Acropora palmata)
 Karkó (Lobatus gigas)
 Turtuga marino (Cheloniidae i Dermochelyidae)
 Kadushi i orkidia salvahe
 Lora di Kòrsou (Amazona barbadensis) i Prikichi di Aruba (Eupsittula pertinax arubensis)

 Link eksterno 
 CITES.org – wepsait ofisial di CITES
 Cites Communication material, DCNA
 Departamento di Natura y Medio Ambiente Aruba
 Informatiemateriaal beschermde dier- en plantensoorten (CITES) Caribisch Nederland ontwikkeld, RCN
 Nature Foundation Sint Maarten
 Uitvoeringsbeschikking Lv grondslagen natuurbeheer en -bescherming (P. B. 1998, no. 49)

Kategoria:Naturalesa
Kategoria:Animalnan